als_Latn dik_Latn sag_Latn
Miss-i shqiptar, imazhi i ri i firmës prestigjioze britanike
Nuk mundet kurrsesi që të mos mbajmë mend fytyrën e bukur të Niki Delijorgjit, “Miss Shqipëria 2012” dhe “Miss Globe” i po të njëjtit vit.
Paçka se prej vitesh ajo ka preferuar të qëndrojë larg vëmendjes së mediave, duket se ka punuar gjatë gjithë kësaj kohe për të arritur në një stad ku të gjitha modelet ëndërrojnë: imazh i një firme ndërkombëtare.
Me një postim në Instagram, bukuroshja ka treguar për Blitz.al se ajo është tashmë “fytyra” e re e kompanisë “Primark” në internet, një firmë prestigjioze britanike, e cila është e njohur në mbarë botën. Kjo jo vetëm për produktet kozmetike, por edhe për veshjet të cilat mund të gjenden edhe online.
Mjafton të klikojmë në rubrikën më të re në site-n online të “Primark” dhe do të shohim mjaft produkte kozmetike, të cilat janë të reklamuara te fytyra e Nikit.
Sigurisht, Delijorgji është për t’u përgëzuar për këtë, sepse nuk të ndodh shpesh të shohësh shqiptarë imazhe të kompanive të tilla. /Blitz.al/
als_Latn als_Latn als_Latn als_Latn als_Latn als_Latn